Cuneiform Tablet Kt 94/k 1003 (AKT 6c 653)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma šu-ḫu-bu-ur-ma ù ḫa-nu-ma a-na a-la-ḫi-im qí-bi₄-ma a-šu-mì ša a-lu-lá-a ša ta-áš-pu-ru-ni a-na-kam ni-ṣí-ba-sú-ma um-ma né-nu-ma KÙ.BABBAR šu-qú-ul um-ma šu-ut-ma KÙ.BABBAR wa-dí ú-té-bi₄-il₅-šu-um wa-bi₄-il₅ KÙ.BABBAR-pì-im bur-sú-in ú a-lá-bu-um a-ḫu-šu um-ma šu-ut-ma šu-nu ub-lu-šu-ma KÙ.BABBAR a-šu-mì ša šu-ku-tim a-na-kam šu-kà-tám ni-iṣ-ba-at um-ma né-nu-ma KÙ.BABBAR šu-qú-ul ša e-ma-ra-am É DAM.GÀR-ri-im ni-sí-a-ku-ma ṭup-pì-ni ḫa-ar-mì-im KÙ.BABBAR ú ṣí-ba-sú im-tí-id um-ma šu-ut-ma iš-tí a-ḫi-a en-na-ma KÙ.BABBAR ú-šé-ba-al a-na-kam a-zu ni-iṣ-ba-at-ma um-ma né-nu-ma KÙ.BABBAR šu-qú-ul um-ma šu-ut-ma ba-áb ḫa-ra-ni-kà šu-kà-tám-ma KÙ.BABBAR a-ša-qá-al-ma ú-šé-ba-al-ma ša ki-ma i-a-tí i-ša-qú-lu-šu-um i re-eš₁₅ ṭup-pì-a i-ša-qú-lu-šu-um